31994R3059
L 323/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 3059/94 НА КОМИСИЯТА
от 15 декември 1994 година
за изменение на приложения I, II и III към Регламент (EИО) № 2377/90 на Съвета относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EИО) № 2377/90 на Съвета от 26 юни 1990 г. относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход (1), последно изменен с Регламент (EO) № 2703/94 на Комисията (2), и по-специално членове 7 и 8 от него,
като има предвид, че съгласно Регламент (ЕИО) № 2377/90 е необходимо постепенно определяне на максимално допустимите граници на остатъчните вещества за всички фармакологичноактивни субстанции, които се използват в рамките на Общността във ветеринарномедицински продукти, предназначени за употреба от животни, отглеждани за производство на храни;
като има предвид, че максимално допустимите граници на остатъчните вещества следва да се определят само след разглеждане, в рамките на Комитета за ветеринарномедицинските продукти, на цялата информация, отнасяща се до безопасността на остатъка от съответната субстанция за потребителя на храните от животински произход и до влиянието на остатъчните вещества върху промишлената преработка на храните;
като има предвид, че при определянето на максимално допустимите граници на остатъчните вещества от ветеринарномедицински продукти, съдържащи се в храните от животински произход е необходимо да се посочат животинските видове, у които може да има остатъчни вещества; границите, които може да се намират във всяка от съответните месни тъкани, получени от третираното животно (прицелна тъкан), както и естеството на остатъчното вещество, което е важно за контрола на остатъчните вещества (маркерно остатъчно вещество);
като има предвид, че за контрола на остатъчните вещества, според съответното законодателство на Общността, обикновено се определят максимално допустими граници на остатъчните вещества за прицелните тъкани на черния дроб и бъбреците; като има предвид, че при международната търговия черният дроб и бъбреците често се отстраняват от трупното месо, максимално допустими граници на остатъчните веществаследва винаги да се определят също и за мускулната и мастната тъкан;
като има предвид, че в случаите, когато ветеринарномедицинските продукти са предназначени за употреба от птици носачки, млекодайни животни или медоносни пчели, максимално допустими граници на остатъчните вещества следва да бъдат определени също така и за яйцата, млякото и меда;
като има предвид, че левамизол следва да бъде включен в приложение I към Регламент № 2377/90/ЕИО;
като има предвид, че 17v-естрадиол (oestradiol) следва да бъде включен в приложение II към Регламент № 2377/90/ЕИО;
като има предвид, че серумeн гонадотропин от бременна кобила следва да се включи в приложение II към Регламент № 2377/90/ЕИО; като има предвид, че чрез екстраполиране на научните данни настоящата класификация се отнася до всички животни, отглеждани за производство на храни;
като има предвид, че за да се завършат научните изследвания, в приложение III към Регламент № 2377/90/ЕИО следва да се включи спектиномицин;
като има предвид необходимостта да се даде срок от 60 дни преди влизане в сила на настоящия регламент, за да могат държавите-членки да внесат нужните корекции в разрешителните търговия на съответните ветеринарномедицински продукти, които разрешителни са били издадени съгласно Директива 81/851/ЕИО на Съвета (3), последно изменена с Директива 93/40/ЕИО (4), с цел съобразяване с разпоредбите на настоящия регламент;
като има пред вид, че мерките, предвидени в настоящия регламент, са в съответствие със становището на Комитета за адаптиране към техническия прогрес на директивите за отстраняване на техническите пречки прed търговията с ветеринарномедицински продукти,
ПРИЕ НАСТОЯЩИЯ РЕГЛАМЕНТ:
Член 1
Приложения I, II и III към Регламент № 2377/90/ЕИО се изменят, както е посочено в приложението към настоящия регламент.
Член 2
Настоящият регламент влиза в сила на 60-ия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 декември 1994 година.